[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.10.2007

KOM(2007) 611 endelig

2007/0212 (COD)

Forslag til

EUROPA-PARLAMENTETS OG RÅDETS BESLUTNING

om ændring af Rådets direktiv 76/768/EØF, 88/378/EØF, 1999/13/EF og direktiv 2000/53/EF, 2002/96/EF og 2004/42/EF med henblik på at tilpasse disse til forordning (EF) nr. … om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006

(forelagt af Kommissionen)[KOM(2007) 1334][KOM(2007) 1335]

INDHOLDSFORTEGNELSE

BEGRUNDELSE 3

Baggrund for forslaget 3

Årsager og mål 3

Sammenhæng med andre politikker 3

Resultaterne af de offentlige høringer og af konsekvensanalyserne 4

Offentlig høring af de berørte parter 4

Internethøring 4

Indvendinger og reaktionen herpå 4

Konsekvensanalyser 4

Ekspertbistand 5

Forslagets retlige aspekter 5

Retsgrundlag 5

Subsidiaritet og proportionalitet 5

Subsidiaritet 5

Proportionalitet 6

Reguleringsmiddel/reguleringsform 6

Indledning til forslaget 6

1. Årsager og mål 6

2. Nærmere bestemmelser 7

EUROPA-PARLAMENTETS OG RÅDETS BESLUTNING om ændring af Rådets direktiv 76/768/EØF, 88/378/EØF, 1999/13/EF og direktiv 2000/53/EF, 2002/96/EF og 2004/42/EF med henblik på at tilpasse disse til forordning (EF) nr. … om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006 8

FINANSIERINGSOVERSIGT TIL FORSLAGET 15

BEGRUNDELSE

Baggrund for forslaget

Årsager og mål

Dette forslag ledsager Kommissionens forslag til Europa-Parlamentets og Rådets forordning om klassificering, mærkning og emballering af stoffer og blandinger[1]. Sidstnævnte bygger på eksisterende lovgivning om kemikalier og indfører et nyt system for klassificering, mærkning og emballering af farlige stoffer og blandinger ved i EU at gennemføre de internationale kriterier for klassificering og mærkning af farlige stoffer og blandinger, der er opnået enighed om i De Forenede Nationers Økonomiske og Sociale Råd (UN ECOSOC), og som benævnes det globale harmoniserede system for klassificering og mærkning af kemikalier (Globally Harmonised System of Classification and Labelling of Chemicals - GHS).

Klassificering af stoffer og præparater i henhold til direktiv 67/548/EØF og 1999/45/EF, som finder anvendelse på nuværende tidspunkt, udløser andre forpligtelser i EU-lovgivningen, som i det følgende kaldes følgelovgivningen.

Kommissionens tjenestegrene har vurderet, hvilke potentielle virkninger gennemførelsen af GHS-kriterierne har for følgelovgivningen. I deres analyse konkluderes det, at virkningerne enten er minimale eller kan minimeres gennem passende ændringer af bestemte dele af følgelovgivningen. Hensigten med dette forslag til en beslutning er at foretage sådanne ændringer i en række følgelovgivninger, således at der tages højde for virkningerne af forslaget om klassificering, mærkning og emballering af stoffer og blandinger. Det forelægges sammen med et forslag til en forordning om ændringer med henblik på at imødekomme de virkninger, som forslaget til klassificering, mærkning og emballering har for en eksisterende forordning.

Sammenhæng med andre politikker

I analysen af GHS-gennemførelsens potentielle virkninger for følgelovgivningen blev det som nævnt konkluderet, at disse enten er minimale eller kan minimeres gennem passende ændringer af bestemte dele af følgelovgivningen. I dette udkast til en beslutning foreslås sådanne ændringer af bestemmelserne i direktiv 76/768/EØF, 88/378/EØF, 1999/13/EF, 2000/53/EF, 2002/96/EF og 2004/42/EF.

Ved høringen af de berørte parter, som blev afholdt i forbindelse med forslaget til en forordning om klassificering, mærkning og emballering af stoffer og blandinger, og som også omfattede de potentielle virkninger for følgelovgivningen, påpegede nogle parter den manglende analyse af national lovgivning, som benytter klassificeringskriterierne i EU-lovgivningen. Imidlertid ligger en vurdering af virkningerne for national lovgivning inden for medlemsstaternes kompetenceområde. Derfor opfordrer Kommissionen medlemsstaterne til at analysere national følgelovgivning efter samme mønster som undersøgelsen af EU-lovgivningen.

Resultaterne af de offentlige høringer og af konsekvensanalyserne

Offentlig høring af de berørte parter

Internethøring

Kommissionen lancerede i perioden 21. august - 21. oktober 2006 en offentlig internethøring af de berørte parter vedrørende forslaget til en forordning om klassificering, mærkning og emballering af stoffer og blandinger. Alle svarene blev offentliggjort på internettet. Der blev modtaget 370 bidrag. Heraf var 82 % indsendt af virksomheder eller brancheforeninger; af de 254 virksomhedssvar kom 45 % fra virksomheder med mindre end 250 ansatte. 10 ngo'er og 1 fagforening svarede.

18 regeringer og/eller offentlige myndigheder indsendte kommentarer. Også myndigheder uden for EU (Island, Norge, Schweiz, Rumænien) kom med input. Ingen internationale organisationer indsendte kommentarer. 97 % af svarene støtter gennemførelsen af GHS i EU. Generelt blev udkastene til forslag fra Kommissionens tjenestegrene hilst velkommen af medlemsstaternes myndigheder og industrien.

Indvendinger og reaktionen herpå

Anvendelsesområde: Et flertal af respondenterne (59 %) gik ind for ikke at øge eller mindske beskyttelsesniveauet i forhold til det nuværende EU-system, bortset fra i de tilfælde, hvor det er nødvendigt for at sikre overensstemmelse med transportlovgivningen eller med GHS. 5 % havde ingen mening herom, herunder de fleste ngo'er. 36 % støttede en anderledes tilgang. Heraf ønskede en gruppe (regeringsorganer i Danmark, Sverige, Norge og Island) at udvide anvendelsesområdet i forhold til det nuværende system; en anden gruppe (brancheforeninger og virksomheder) foreslog at medtage alle GHS-kategorier, men ønskede ikke at tilføje de "rester fra EU-systemet", som endnu ikke indgår i GHS.

Konsekvensanalyser

Ved udarbejdelsen af Kommissionens overordnede konsekvensanalyse af den foreslåede forordning om klassificering, mærkning og emballering af stoffer og blandinger og de deraf følgende ændringer af følgelovgivningen blev der gjort brug af konsulentrapporterne, som var udarbejdet af Risk and Policy Analysts (RPA) og London Economics, samt af svarene fra høringen af de berørte parter. Især på baggrund af virksomhedernes svar vedrørende omkostningerne blev der taget yderligere skridt til at kvantificere vigtige omkostninger. Den overordnede analyse viser, at det er nødvendigt med en stram styring af gennemførelsesomkostningerne for at opnå nettofordele ved GHS i den nærmeste fremtid.

Foranstaltningerne i dette forslag omfatter en tilpasning af henvisningerne til klassificeringsbestemmelserne og terminologien i henhold til forslaget til en forordning om klassificering, mærkning og emballering af stoffer og blandinger for alle følgelovgivninger, som er omfattet af dette beslutningsforslag. For direktiv 76/768/EØF, 88/378/EØF, 2000/53/EF og 2000/96/EF minimeres de potentielle virkninger ved at inkludere de endepunkter, som der allerede henvises til i den nuværende EU-lovgivning om klassificering og mærkning, i henvisningen til farlige stoffer og blandinger i overensstemmelse med forslaget til en forordning om klassificering og mærkning, mens der ikke tilføjes yderligere endepunkter.

Med hensyn til direktiv 1999/13/EF foretages ingen yderligere tilpasning til henvisningerne til klassificeringskriterierne, da disse skønnes at være uden relevans for dette direktivs anvendelsesområde. Direktiv 2004/42/EF medfører ingen yderligere forpligtelser vedrørende klassificeringen af stoffer og blandinger.

For de EU-følgedirektiver, som foreslås ændret ved nærværende beslutningsforslag, er der derfor ikke behov for yderligere analyse ud over ud over den, som indgår i ovennævnte konsekvensanalyse.

Ekspertbistand

GHS er udviklet af internationale organisationer med deltagelse af en række forskellige berørte parter. På samme måde har der i EU været løbende tekniske drøftelser med medlemsstaterne og andre berørte parter gennem de seneste år. Efter offentliggørelsen af hvidbogen "Strategi for en ny kemikaliepolitik" rådførte Kommissionen sig på flere områder med eksperter. Ved udformningen af nærværende forslag indgår resultaterne fra den tekniske arbejdsgruppe for klassificering og mærkning, som Kommissionen oprettede i forbindelse med forberedelserne til REACH[2]. Der blev foretaget yderligere undersøgelser[3], og den 18. november 2005 blev der afholdt et uformelt møde med de berørte parter, hvor gennemførelsen af GHS i EU blev drøftet.

Forslagets retlige aspekter

Retsgrundlag

Dette forslag har et dobbelt retsgrundlag, der består af EF-traktatens artikel 95 og artikel 175, stk. 1. Dette dobbelte retsgrundlag er et passende retsgrundlag for den foreslåede beslutning, fordi det minimerer de virkninger, som forslaget til en forordning om klassificering, mærkning og emballering af stoffer og blandinger har for de seks eksisterende direktiver. Retsgrundlaget for tre af disse direktiver er EF-traktatens artikel 175, stk. 1, og for de tre andre er det EF-traktatens artikel 95. Begge retsgrundlag er omfattet af den fælles beslutningsprocedure, som er fastsat i EF-traktatens artikel 251, og de er derfor proceduremæssigt forenelige. Et dobbelt retsgrundlag, der omfattede begge nævnte artikler, blev for nylig anvendt til af Europa-parlamentet og Rådet i forbindelse med forordningen om visse fluorholdige drivhusgasser[4].

Subsidiaritet og proportionalitet

Subsidiaritet

Seks eksisterende direktiver vedrørende kosmetiske midler, sikkerhedskrav til legetøj, emission af flygtige organiske forbindelser, udrangerede køretøjer og affald af elektrisk og elektronisk udstyr indeholder allerede omfattende retlige bestemmelser. Ved den foreslåede beslutning ændres de eksisterende direktiver, således at de tilpasses til klassificeringsreglerne i forslaget til en forordning om klassificering, mærkning og emballering af stoffer og blandinger. Det er nødvendigt, at disse ændringer er identiske i alle medlemsstater, hvorfor disse bør fastsættes på fællesskabsplan.

Proportionalitet

Kriterierne for klassificering af stoffer og blandinger som farlige findes i forslaget til en forordning om klassificering, mærkning og emballering af stoffer og blandinger. Det pågældende forslag indeholder visse yderligere fareklasser og farekategorier i forhold til det nuværende EU-system, hvilket medfører klassificering af stoffer og blandinger, som ikke tidligere skulle klassificeres. For at sikre proportionalitet, bør følgelovgivningens anvendelsesområde ikke ændres, og der bør ikke udløses nye forpligtelser. Beslutningsforslaget sigter på at opnå dette ved i de seks direktiver at indføre en henvisning til begrebet "farlige", som findes i artikel 3, stk. 2, i forslaget til en forordning om klassificering og mærkning af stoffer og blandinger, og som er i overensstemmelse med det nuværende EU-system.

Derfor overholder dette forslag til en beslutning proportionalitetsprincippet.

Reguleringsmiddel/reguleringsform

Valget af en beslutning er begrundet. På den ene side ændrer dette forslag seks eksisterende direktiver, som er gennemført i medlemsstaternes lovgivning, og hvis retlige status ikke påvirkes af forslaget til en forordning om klassificering, mærkning og emballering af stoffer og blandinger. De ændringer, som indføres gennem denne beslutning, skal senere gennemføres i medlemsstaternes lovgivning. Det er derfor hensigtsmæssigt at vælge et instrument, som ikke finder direkte anvendelse, men som i stedet er rettet til medlemsstaterne. På den anden side skal flertallet af ændringerne i dette forslag først finde anvendelse adskillige år efter vedtagelsen af ændringsretsakten, nemlig henholdsvis den 1. december 2010 og den 1. juni 2015. Dette ville enten kræve, at der blev fastsat forskellige gennemførelsesdatoer for de forskellige bestemmelser, afhængigt af de relevante datoer, hvilket rent juridisk ville være en uortodoks formulering i et direktiv, eller en enkelt gennemførelsesdato, hvilket ville betyde, at medlemsstaterne skulle vedtage national lovgivning, hvor visse bestemmelser først skulle finde anvendelse senere, hvilket er usædvanligt i et direktiv. En beslutning er mere effektiv, når det drejer sig om klart at fastlægge medlemsstaternes forpligtelser i denne forbindelse, og må derfor foretrækkes.

Indledning til forslaget

Denne beslutning ændrer seks eksisterende direktiver med henblik på tilpasning af disse til kriterierne for klassificering af stoffer og blandinger, som er fastsat i forslaget til en forordning om klassificering, mærkning og emballering af stoffer og blandinger.

1. Årsager og mål

Det overordnede mål med denne beslutning er at tage højde for de virkninger, som indførelsen af nye klassificeringskriterier for stoffer og blandinger har for seks direktiver, som henviser til klassificering af stoffer og blandinger, således at uønskede ændringer for anvendelsesområdet og forpligtelserne undgås. I det omfang, det er nødvendigt, tilpasser forslaget bestemmelserne i de pågældende direktiver til terminologien i de nye kriterier og de nye risikosætninger i forordningsforslaget om klassificering, mærkning og emballering af stoffer og blandinger. Udtrykket "blanding" erstatter udtrykket "præparat" i overensstemmelse med forslaget vedrørende klassificering, mærkning og emballering.

I de tilfælde, hvor direktiverne generelt henviser til de forsøgsmetoder, som er fastsat i direktiv 67/548/EØF, ajourfører dette forslag sådanne henvisninger i overensstemmelse med den nyligt vedtagne forordning (EF) nr. 1907/2006 (REACH), som foreskriver en kommissionsforordning, der indeholder disse metoder.

For så vidt angår direktiv 1999/13/EF, indeholder nærværende forslag en ændring, som betyder, at den tidligere risikosætning R40 erstattes af to nye risikosætninger kaldet R40 og R68 ved hjælp af direktiv 2001/59/EF. Formuleringen i direktiv 1999/13/EØF har hidtil ikke afspejlet denne erstatning. Det er hensigtsmæssigt at foretage denne ændring nu for at sikre en korrekt overgang til de tilsvarende risikosætninger, som findes i forslaget om klassificering, mærkning og emballering af stoffer og blandinger.

2. Nærmere bestemmelser

Artikel 1-6 indfører de påkrævede ændringer i direktiv 76/768/EØF, 88/378/EØF, 1999/13/EF, 2000/53/EF, 2002/96/EF og 2004/42/EF i overensstemmelse med resultaterne af analysen af de potentielle virkninger for EU-følgelovgivningen og de mål, som blev omtalt i foregående afsnit, som følge af forslaget til en forordning om klassificering, mærkning og emballering af stoffer og blandinger.

De forskudte datoer for ændringernes ikrafttrædelse afspejler ovennævnte forordningsforslags flerfasede ikrafttræden. Dette er logisk, eftersom beslutningen indfører ændringer, som har betydning for vedtagelsen af den pågældende forordning.

Artikel 7 er en standardartikel, som er påkrævet pga. en beslutnings retlige art.

2007/0212 (COD)

Forslag til

EUROPA-PARLAMENTETS OG RÅDETS BESLUTNING

om ændring af Rådets direktiv 76/768/EØF, 88/378/EØF, 1999/13/EF og direktiv 2000/53/EF, 2002/96/EF og 2004/42/EF med henblik på at tilpasse disse til forordning (EF) nr. … om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig dennes artikel 95 og artikel 175, stk. 1,

under henvisning til forslag fra Kommissionen[5],

under henvisning til udtalelse fra Det Europæiske Økonomiske og Sociale Udvalg[6],

efter proceduren i traktatens artikel 251[7], og

ud fra følgende betragtninger:

1. Europa-Parlamentets og Rådets forordning (EF) nr. … om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006[8] foreskriver harmonisering af klassificering og mærkning af stoffer og blandinger i Fællesskabet. Den pågældende forordning vil træde i stedet for Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer[9] og Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater[10].

2. Forordning (EF) nr. … bygger på erfaringerne med direktiv 67/548/EØF og 1999/45/EF og inkorporerer kriterierne for klassificering og mærkning af stoffer og blandinger, som er fastsat i det globale harmoniserede system for klassificering og mærkning af kemikalier (GHS), som er vedtaget på internationalt plan i FN-regi.

3. Visse bestemmelser om klassificering og mærkning, som er fastsat i direktiv 67/548/EØF og 1999/45/EF fungerer også som grundlag for anvendelse af anden fællesskabslovgivning som f.eks. Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler[11], Rådets direktiv 88/378/EØF af 3. maj 1988 om indbyrdes tilnærmelse af medlemsstaternes lovgivning om sikkerhedskrav til legetøj[12], Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg[13], Europa-Parlamentets og Rådets direktiv 2000/53/EF af 18. september 2000 om udrangerede køretøjer[14], Europa-Parlamentets og Rådets direktiv 2002/96/EF af 27. januar 2003 om affald af elektrisk og elektronisk udstyr[15] og Europa-Parlamentets og Rådets direktiv 2004/42/EF af 21. april 2004 om begrænsning af emissioner af flygtige organiske forbindelser fra anvendelse af organiske opløsningsmidler i visse malinger og lakker samt produkter til autoreparationslakering og om ændring af direktiv 1999/13/EF[16].

4. Inkorporeringen af GHS-kriterierne i fællesskabslovgivningen medfører indførelse af nye fareklasser og nye farekategorier, som kun delvist svarer til de bestemmelser om klassificering og mærkning, der er fastsat i direktiv 67/548/EØF og 1999/45/EF. En analyse af de potentielle implikationer ved overgangen fra det gamle til det nye klassificerings- og mærkningssystem udmundede i, at anvendelsesområdet for de pågældende retsakter bør fastholdes ved at tilpasse referencerne til klassificeringskriterierne i direktiv 76/768/EØF, 88/378/EØF, 2000/53/EF og 2002/96/EF til det nye system, som blev indført ved forordning (EF) nr. …

5. Det vil også være nødvendigt at tilpasse direktiv 76/768/EØF, således at det tager højde for vedtagelsen af Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF[17].

6. Det er hensigtsmæssigt at direktiv 1999/13/EF afspejler erstatningen at risikosætning R40 af to nye risikosætninger R40 og R68 i henhold til direktiv 67/548/EØF for at sikre en korrekt overgang til de risikosætninger, som er fastsat i forordning (EF) nr. …

7. Overgangen fra klassificeringskriterierne i direktiv 67/548/EØF og 1999/45/EF vil være helt gennemført den 1. juni 2015. Som fabrikanter af kosmetik, legetøj, maling, lak, autoreparationslakering, køretøjer og elektrisk og elektronisk udstyr regnes fabrikanter, importører eller downstream-brugere inden for betydningen i forordning (EF) nr. … samt erhvervsdrivende, hvis aktiviteter er omfattet af Rådets direktiv 1999/13/EF. De bør alle have mulighed for at udforme en overgangsstrategi i henhold til denne beslutning inden for en lignende tidshorisont som i forordning (EF) nr. …

8. Direktiv 76/768/EØF, 88/178/EØF, 1999/13/EF, 2000/53/EF, 2002/96/EF og 2004/42/EF bør ændres i overensstemmelse hermed -

VEDTAGET FØLGENDE BESLUTNING:

Artikel 1 Ændring af direktiv 76/768/EØF

I direktiv 76/768/EØF foretages følgende ændringer:

(1) Ordet "præparat" eller "præparater" som defineret i artikel 3, stk. 2, i forordning (EF) nr. 1907/2006 i udgaven af 30. december 2006 (i pågældende forordning defineret som "kemisk produkt") erstattes af henholdsvis "blanding" eller "blandinger" i hele teksten.

(2) I artikel 4a affattes litra d) i stk. 1 således:

"d) udførelse på medlemsstatens område af dyreforsøg på bestanddele eller sammensætninger af bestanddele for at opfylde kravene i dette direktiv, senest når sådanne forsøg skal erstattes af én eller flere af de validerede metoder, der er omhandlet i Kommissionens forordning […* om forsøgsmetoder]** eller i bilag IX til nærværende direktiv.____________________________________________________________________

* EUT L …** EUT L 396 af 30.12.2006, s. 1."

(3) Fra den 1. december 2010 affattes artikel 4b i direktiv 76/768/EØF som følger:

"Artikel 4b

Anvendelse i kosmetiske midler af stoffer, der er klassificeret som værende kræftfremkaldende, mutagene eller reproduktionstoksiske, kategori 1A, 1B og 2, i henhold til del 3 i bilag VI til Europa-Parlamentets og Rådets forordning (EF) nr. … af … om klassificering og mærkning af stoffer og blandinger***, forbydes. Kommissionen vedtager i den forbindelse de nødvendige foranstaltninger efter proceduren i artikel 10, stk. 2. Et stof, der er klassificeres i kategori 2, kan anvendes i kosmetik, hvis stoffet er evalueret af SCCNFP og fundet acceptabelt til anvendelse i kosmetiske midler.

*** EUT L…"

(4) Fra den 1. december 2010 affattes artikel 7a, stk. 1, litra h), andet afsnit, sidste punktum således:

"De kvantitative oplysninger, der skal gøres offentligt tilgængelige i henhold til litra a) er begrænset til farlige stoffer som defineret i artikel 3, stk. 2, i forordning (EF) nr. …"

(5) I bilag IX affattes første punktum således:

"Dette bilag indeholder en liste over de alternative metoder, der er blevet valideret af Det Fælles Forskningscenters Europæiske Center for Validering af Alternative Metoder (ECVAM), som opfylder kravene i dette direktiv, og som ikke er angivet i forordning […]."

Artikel 2 Ændring af direktiv 88/378/EØF

I direktiv 88/378/EØF foretages følgende ændringer:

(1) Ordet "præparat" eller "præparater" som defineret i artikel 3, stk. 2, i forordning (EF) nr. 1907/2006 i udgaven af 30. december 2006 (i pågældende forordning defineret som "kemisk produkt") erstattes af henholdsvis "blanding" eller "blandinger" i hele teksten.

(2) Fra den 1. juni 2015 affattes bilag II, del II, afsnit 2, punkt b) således:

"b) Legetøj, der af grunde, som er nødvendige for funktionen, indeholder farlige stoffer eller blandinger som defineret i artikel 3, stk. 2, i Europa-Parlamentets og Rådets forordning (EF) nr. … af … om klassificering og mærkning af stoffer og blandinger*, bl.a. materialer og udstyr til kemiske forsøg, samlesæt, modellermasse i plast eller keramik, emaljerings- og fotografsæt eller lignende legetøj, må ikke indeholde stoffer eller blandinger, som kan blive antændelige efter tab af flygtige, ikke-antændelige bestanddele.

* EUT L…"

(3) Fra den 1. juni 2015 affattes bilag II, del II, punkt 3, nummer 3, første afsnit således:

"3. Legetøjet må ikke indeholde farlige stoffer eller blandinger som defineret i artikel 3, stk. 2, i forordning (EF) nr. ... i mængder, der kan skade sundheden hos de børn, der bruger det. Det er under alle omstændigheder strengt forbudt i legetøj at lade indgå farlige stoffer eller præparater, hvis disse er bestemt til anvendelse som sådanne under legen."

(4) Fra den 1. juni 2015 affattes titlen og litra a) i punkt 4 i bilag IV således:

"4. Legetøj, der direkte indeholder farlige stoffer eller blandinger. Kemilegetøj

a) Medmindre andet er fastsat i forordning (EF) nr. ..., skal det i brugsanvisningen for legetøj, som direkte indeholder sådanne stoffer eller blandinger som defineret i artikel 3, stk. 2, i nævnte forordning, angives, hvilke farer disse frembyder, og hvilke forsigtighedsregler brugerne skal følge for at undgå de pågældende risici, der nøje skal angives, afhængigt af legetøjets art. Det skal ligeledes angives, hvilken form for førstehjælp der skal ydes i tilfælde af alvorlige ulykker i forbindelse med anvendelsen af denne form for legetøj. Der skal endvidere gøres opmærksom på, at legetøjet ikke må være tilgængeligt for helt små børn."

Artikel 3 Ændring af direktiv 1999/13/EF

I direktiv 1999/13/EF foretages følgende ændringer:

(1) Ordet "præparat" eller "præparater" som defineret i artikel 3, stk. 2, i forordning (EF) nr. 1907/2006 i udgaven af 30. december 2006 (i pågældende forordning defineret som "kemisk produkt") erstattes af henholdsvis "blanding" eller "blandinger" i hele teksten.

(2) Artikel 5 ændres således:

a) Fra den 1. juni 2015 affattes stk. 6 således:"6. Stoffer eller blandinger, som på grund af deres indhold af flygtige organiske forbindelser er klassificeret som kræftfremkaldende, mutagene eller reproduktionstoksiske efter Europa-Parlamentets og Rådets forordning (EF) nr. …*, har fået tildelt eller bør tildeles risikosætningerne H340, H350, H350i, H360D eller H360F, skal så vidt muligt og under hensyn til vejledningen i artikel 7, stk. 1, snarest erstattes af mindre skadelige stoffer eller blandinger.

* EUT L…"

b) I stk. 8 foretages følgende ændringer:

i) ordene "risikosætning R40" erstattes af "risikosætning R40 eller R68"

ii) ordene "mærkning med R40" erstattes af "mærkning med R40 eller R68"

iii) fra 1. juni 2015 erstattes ordene "risikosætning R40 eller R68" af "risikosætning H341 eller H351"

iv) fra 1. juni 2015 erstattes ordene "mærkning med R40 eller R68" af "risikosætning H341 eller H351"

c) (vedrører ikke den danske udgave)

d) I stk. 13 foretages følgende ændringer:

i) ordene "mærkning med R40, R68 eller R61" erstattes af "risikosætning R40, R68 eller R61"

ii) fra 1. juni 2015 erstattes ordene "risikosætning R40, R68, R60 eller R61" af "risikosætning H341, H351, H360F eller H360D".

Artikel 4 Ændring af direktiv 2000/53/EF

Fra 1. december 2010 affattes artikel 2, stk. 11, i direktiv 2000/53/EF således:

"11. "Farligt stof": et stof, som anses for farligt i henhold til artikel 3, stk. 2, i Europa-Parlamentets og Rådets forordning (EF) nr. …*.

* EUT L…"

Artikel 5 Ændring af direktiv 2002/96/EF

I direktiv 2002/96/EF foretages følgende ændringer:

(1) Fra 1. juni 2015 erstattes ordet "præparat" eller "præparater" som defineret i artikel 3, stk. 2, i forordning (EF) nr. 1907/2006 i udgaven af 30. december 2006 (i pågældende forordning defineret som "kemisk produkt") af henholdsvis "blanding" eller "blandinger" i hele teksten.

(2) Fra den 1. juni 2015 affattes artikel 3, litra l) således:

" l) "farligt stof eller blanding": ethvert stof eller blanding, som anses for farligt i henhold til artikel 3, stk. 2, i Europa-Parlamentets eller Rådets forordning (EF) nr. …*.

* EUT L…"

(3) Bilag II, punkt 1, trettende led affattes således:

"- Komponenter indeholdende ildfaste keramiske fibre som beskrevet i del 3 i bilag VI til Europa-Parlamentets og Rådets forordning (EF) nr. …*.__________________________________________________________

* EUT L…"

Artikel 6 Ændring af direktiv 2004/42/EF

I artikel 2 i direktiv 2004/42/EF foretages følgende ændringer:

a) i stk. 3 erstattes ordet "præparat" med "blanding"

b) i stk. 8 erstattes ordet "præparater" med "blandinger".

Artikel 7

Denne beslutning er rettet til medlemsstaterne.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAGET

Politikområde(r): 02 - ERHVERVSPOLITIK Aktivitet(er): 04 - BEDRE UDNYTTELSE AF DET INDRE MARKED |

TITEL: FORSLAG TIL ET GLOBALT HARMONISERET SYSTEM FOR KLASSIFICERING OG MÆRKNING AF KEMIKALIER |

DEL 1: BUDGETPOSTER

Budgetposternes nummer og tekst (aktionsposter og dermed forbundne poster vedrørende teknisk og administrativ bistand (tidl. BA-poster)):

Ikke relevant.

Foranstaltningens og de finansielle virkningers varighed:

Ikke relevant

Af de årsager, der er angivet i punkt 3.1 i dette dokument, medfører dette lovgivningsforslag ingen direkte yderligere udgifter på fællesskabsbudgettet.

Omkostninger til de tekniske udvalgs arbejde i forbindelse med denne lovgivning vil blive afholdt af det europæiske kemikalieagentur (budgetpost 02 03 03), som vil blive oprettet i henhold til Kommissionens forslag KOM(2003) 644.

Disse omkostninger vil imidlertid ikke adskille sig fra omkostningerne til forvaltningen af den eksisterende lovgivning om klassificering og mærkning af stoffer og præparater. Denne forordning erstatter to andre retsakter[18] uden yderligere udgifter på fællesskabsbudgettet.

Budgetoplysninger (indsæt om nødvendigt flere rækker):

Budgetpost | Udgifternes art | Nye | EFTA-bidrag | Bidrag fra ansøgerlandene | Udgiftsområde i de finansielle overslag |

Ikke relevant |

DEL 2: SAMMENFATNING AF RESSOURCERNE

Finansielle ressourcer

Sammenfatning af forpligtelsesbevillinger (FB) og betalingsbevillinger (BB)

i mio. EUR (3 decimaler)

Udgiftstype | Punkt | År n | n + 1 | n + 2 | n + 3 | n + 4 | n+5 og ff. | I alt |

Driftsudgifter |

Forpligtelsesbevillinger (FB) | 6.1 | a | Ikke relevant |

Betalingsbevillinger (BB) | b |

Administrative udgifter inden for referencebeløbet |

Teknisk og administrativ bistand (IOB) | 6.2.4 | c | Ikke relevant |

SAMLET REFERENCEBELØB |

Forpligtelsesbevillinger | A+c | Ikke relevant |

Betalingsbevillinger | B+c |

Administrative udgifter, der ikke er medtaget i referencebeløbet |

Personaleressourcer og dermed forbundne udgifter (IOB) | 6.2.5 | d | 0,351 | 0,351 | 0,351 | 0,351 | 0,351 | 0,351 | 2,106 |

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 6.2.6 | e | -- | -- | -- | -- | -- | -- | -- |

Samlede anslåede finansielle omkostninger ved foranstaltningen

FB I ALT, inkl. udgifter til personaleressourcer | a + c + d + e | 0,351 | 0,351 | 0,351 | 0,351 | 0,351 | 0,351 | 2,106 |

BB I ALT, inkl. udgifter til personaleressourcer | b + c + d + e | -- | -- | -- | -- | -- | -- | -- |

Samfinansiering

Hvis forslaget indebærer samfinansiering med medlemsstaterne eller med andre organer (oplys hvilke), angives der et skøn i tabellen nedenfor over beløbet for denne samfinansiering (der kan indsættes flere rækker, hvis der forventes samfinansiering med flere organer):

i mio. EUR (3 decimaler)

Samfinansierende organ | År n | n + 1 | n + 2 | n + 3 | n + 4 | n+5 og ff. | I alt |

f |

FB I ALT, inkl. samfinansiering | a+c+d+e+f | Ikke relevant |

Forenelighed med den finansielle programmering

X Forslaget er foreneligt med den gældende finansielle programmering.

( Forslaget kræver omprogrammering af det relevante udgiftsområde i de finansielle overslag.

( Forslaget kan kræve anvendelse af bestemmelserne i den interinstitutionelle aftale (dvs. fleksibilitetsinstrumentet eller revision af de finansielle overslag).

Finansielle virkninger på indtægtssiden

X Forslaget har ingen indflydelse på indtægterne

( Forslaget har finansielle virkninger - virkningerne for indtægterne er som følger:

i mio. EUR (1 decimal)

Før aktion [År n-1] | Efter foranstaltningens iværksættelse |

b) Ændringer i indtægterne | ( |

(Angiv hver relevant indtægtsbudgetpost og indsæt flere rækker i tabellen, hvis der er virkninger for flere budgetposter)

Personaleressourcer (fuldtidsækvivalenter) (herunder tjenestemænd, midlertidigt ansatte og eksternt personale) – se nærmere under punkt 6.2.1.

Årlige behov | År n | n + 1 | n + 2 | n + 3 | n + 4 | n+5 og ff. |

Personaleressourcer i alt | 3 | 3 | 3 | 3 | 3 | 3 |

Behovene vedrørende personaleressourcer og administrationsudgifter dækkes af bevillingen til de forvaltende generaldirektorater (forvaltningen varetages af ENTR og ENV i fællesskab) inden for rammerne af de årlige bevillingsprocedurer.

DEL 3: SÆRLIGE FORHOLD OG MÅL

Baggrunden for forslaget er beskrevet i begrundelsen. I denne del af finansieringsoversigten anføres følgende specifikke supplerende oplysninger:

Behov, der skal dækkes på kort eller lang sigt

Som forklaret i punkt 3.2 nedenfor erstatter dette forslag den eksisterende lovgivning med næsten samme anvendelsesområde.

GD ENV er ansvarlig for den eksisterende lovgivning om klassificering af farlige stoffer, som hovedsageligt forvaltes af Det Europæiske Kemikaliekontor (ECB) i Ispra gennem en særlig aftale med GD ENV. GD ENTR er imidlertid ansvarlig for forvaltningen af den eksisterende lovgivning om farlige præparater. Mens de fleste af de komplekse tekniske udvalg, der er ansvarlige for det forberedende arbejde, sorterer under ECB, er det Kommissionens opgave at reagere på de tekniske udvalgs anbefalinger og forvalte udvalgsproceduren. I GD ENV og GD ENTR er der ansat personale, som beskæftiger sig hermed.

Gennem det nye forslag bliver de tekniske udvalgs arbejde overført fra ECB til det nye europæiske kemikalieagentur i Helsinki. De udtalelser, som agenturets udvalg udarbejder, vil blive tilsendt Kommissionen, som derefter vil forvalte den respektive udvalgsprocedure.

Det vurderes, at indførelsen af den nye lovgivning ikke vil påvirke behovet for menneskelige ressourcer i Kommissionen. Derfor medfører lovgivningsforslaget ikke noget yderligere ressourcebehov (i forhold til den eksisterende lovgivning).

Merværdien af Fællesskabets engagement og forslagets sammenhæng med andre finansielle instrumenter og eventuel synergi

På nuværende tidspunkt gælder et stort antal forskellige klassificerings- og mærkningssystemer for kemikalier (stoffer og præparater, i GHS anvendes udtrykket: blandinger) i forskellige jurisdiktioner i verden (f.eks. EU, USA, Canada, Japan, Kina, Korea og Australien). Derfor varierer klassifikations- og mærkningssystemerne samt de deraf følgende sundheds- og sikkerhedsoplysninger for samme type stof eller blanding, afhængigt af hvilket land det stammer fra.

På FN's miljø- og udviklingskonference (UNCED) i Rio de Janeiro i 1992 blev harmoniseringen af klassifikations- og mærkningssystemerne for kemikalier udpeget som et af FN's indsatsområder.

Som følge heraf er der i samarbejde med forskellige internationale organisationer blevet udviklet et nyt system. EU's medlemsstater, Kommissionen og aktørerne blev kraftigt involveret i dette udviklingsarbejde.

I december 2002 blev det nye system, et globalt harmoniseret system til klassificering og mærkning af kemikalier (GHS), aftalt af FN's ekspertgruppe inden for transport af farligt gods og Globally Harmonized System of Classification and Labelling of Chemicals (CETDG/GHS) i Geneve. GHS blev formelt vedtaget af FN's Økonomiske og Sociale Råd (ECOSOC)[20] i juli 2003 og kunne herefter gennemføres.

På trods af aftalens ikke-bindende natur er det nye GHS-system en de facto international standard. Ud over at Kommissionen deltager i arbejdet med at udvikle GHS på FN-plan, har den ved flere lejligheder gjort opmærksom på, at den agter at gennemføre GHS i fællesskabslovgivningen. Den 29. oktober 2003 skrev Kommissionen i begrundelsen til den ændring til 67/548/EF, som blev vedtaget samtidig med REACH-forslaget, at:

"Kommissionen har […] til hensigt at foreslå at inkorporere det internationalt aftalte GHS i fællesskabslovgivningen så hurtigt som muligt."

Og, mere specifikt:

"Kommissionen vil derfor fremsætte de nødvendige forslag med henblik på vedtagelse af GHS samtidig med den endelige vedtagelse af REACH-lovgivningen."

Nærværende forslag erstatter 2 eksisterende EU-direktiver[21], herunder mere end 10 ændringer og 30 tilpasninger til den tekniske udvikling. En fællesskabstilgang er begrundet, eftersom området allerede er omfattet af EU-lovgivning og har betydning for indførelsen af en international standard med henblik på at nå et højt harmoniseringsniveau.

Forslagets mål, forventede resultater og øvrige indikatorer set i forbindelse med ABM-rammen

Målet med forslaget er foruden at bidrage til harmoniseringen af det indre marked, at forbedre beskyttelsen af menneskers sundhed og miljøet, samtidig med at en bæredygtig udvikling og den internationale handel fremmes.

I den forbindelse må det nævnes, at den nuværende situation med forskellige farebeskrivelser for det samme stof hverken bidrager til beskyttelsen af menneskers sundhed eller virker fremmende for den internationale handel, idet industrien er nødt til at anvende forskellige etiketter til det samme stof, afhængig af hvilken region den ønsker at eksportere til.

De forventede resultater af dette forslag kan ses i den endelige rapport om konsekvensanalysen af dette forslag, hvori der er gjort omfattende brug detaljerede undersøgelser foretaget af Risk and Policy Analysts and London Economics (RPA & LE) samt af svarene fra høringen af de berørte parter. Især på baggrund af virksomhedernes svar vedrørende omkostningerne blev der taget yderligere skridt til at kvantificere vigtige omkostninger. Den overordnede analyse viser, at det er nødvendigt med en stram styring af gennemførelsesomkostningerne for at opnå nettofordele ved GHS i den nærmeste fremtid. Dette kræver en overgangsperiode af passende længde, dvs. 3 år for stoffer af hensyn til tilpasningen til fristen for klassificerings- og mærkningsfortegnelsen og ca. 4,5 år for blandinger for at undgå omkostninger og risici med betydelige flaskehalse, som fremkaldes af for korte og for lange perioder.

Det skønnes, at eventuelle yderligere undersøgelser af etableringen af et grundscenario eller en definition af indikatorer med henblik på at måle virkningen af den foreslåede lovgivning ikke vil stå i et rimeligt forhold til det tilsigtede mål, hvorfor disse ikke vil blive foretaget. Begrundelsen herfor er:

- Lovgivningsforslaget vedrører gennemførelsen af en international aftale. End ikke en forudgående evaluering med negativt resultat ville få Kommissionen til at opgive et sådant lovgivningsforslag, eftersom der ikke foreligger andre politikmuligheder

- En negativ efterfølgende evaluering ville ikke foranledige Kommissionen til at opgive sit engagement med hensyn til at gennemføre det internationalt aftalte klassificerings- og mærkningssystem.

Gennemførelsesmetode (vejledende)

Angiv nedenfor, hvilken eller hvilke metoder der er valgt til gennemførelse af foranstaltningen.

X Central forvaltning

X Direkte af Kommissionen (i samarbejde med det europæiske kemikalieagentur, jf. nedenfor)

ٱ Indirekte ved delegation til:

ٱ Forvaltningsorganer

X Organer oprettet af Fællesskaberne, jf. artikel 185 i finansforordningen (det europæiske kemikalieagentur, som oprettes i henhold til Kommissionens forslag KOM(2003) 644)

ٱ Nationale offentlige organer eller public service-organer

ٱ Fælles eller decentral forvaltning

ٱ med medlemsstaterne

ٱ med tredjelande

ٱ Fælles forvaltning med internationale organisationer (angiv nærmere)

Relevante bemærkninger:

DEL 4: OVERVÅGNING OG EVALUERING

Overvågningssystem

Kommissionens tjenestegrene vil bringe overvågnings- og evalueringsaktiviteterne på linje med de tilsvarende bestræbelser, der foregår på FN-plan og i forbindelse med REACH.

UNITAR OG OECD vil undersøge i hvilken udstrækning, der er konvergens mellem klassificeringssystemerne på globalt plan, som indført ved GHS, for det første for at se, om forventningerne til harmoniseringsfordelene indfries og for det andet for at kortlægge de næste hensigtsmæssige skridt mod mere ensartede klassificerings- og mærkningskrav. Kommissionens tjenestegrene yder ekspertbistand til dette arbejde på baggrund af GHS-klassificeringerne i overensstemmelse med fortegnelsen over klassificeringer og mærkninger under REACH.

Evaluering

Forudgående evaluering

På baggrund af 5-års-rapporterne fra medlemsstaterne (som kræves i henhold til forordningens artikel 46) evaluerer Kommissionen, i hvilken grad forordningen anvendes korrekt, og om der er flaskehalse i anvendelsen.

Den første evaluering (dvs. efter 5 år) vil fokusere på overgangen til GHS-klassificering for stoffer med henblik på den til den tid igangværende overgang for blandinger samt indeholde oplysninger om den revision af REACH, der skal foregå syv år efter dennes ikrafttræden.

I den anden evaluering (dvs. efter 10 år) vil hele overgangsperioden kunne vurderes. Til begge evalueringer kan der anvendes en prøve af kemikalier med deres "gamle" og "nye" klassificeringer med henblik på at undersøge eventuelle vigtige ændringer af anvendelsesområdet og vurdere (ændringer i) klassificeringens og mærkningens kvalitet.

Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Ikke relevant.

Regler for fremtidige evalueringer og deres hyppighed

Jf. 4.2.1.

DEL 5: FORHOLDSREGLER MOD SVIG

Ikke relevant, eftersom dette forslag ikke indeholder eller medfører forvaltning af finansielle ressourcer.

DEL 6: RESSOURCER

Finansielle omkostninger i forbindelse med forslagets mål

Forpligtelsesbevillinger i mio. EUR (3 decimaler)

- Output 1 |

- Output 2 |

Aktion 2 |

- Output 1 |

Subtotal mål 1 |

OPERATIONELT MÅL NR. 2 1…… |

Aktion 1 |

- Output 1 |

Subtotal mål 2 |

OPERATIONELT MÅL NR. n 1 |

Subtotal mål n |

SAMLEDE OMKOSTNINGER |

Administrative udgifter

Personaleressourcer – antal og type

Stillingstyper | Personale til forvaltning af foranstaltningen ved brug af eksisterende og/eller yderligere ressourcer (antal stillinger/fuldtidsækvivalenter) |

År n | År n+1 | År n+2 | År n+3 | År n+4 | År n+5 |

Tjenestemænd eller midlertidigt ansatte[23] (XX 01 01) | A*/AD | 3* | 3* | 3* | 3* | 3* | 3* |

B*, C*/AST | Ikke relevant |

Personale, der finansieres[24] over art. XX 01 02 |

Andet personale, der finansieres[25] over art. XX 01 04/05 |

I ALT | 3 | 3 | 3 | 3 | 3 | 3 |

* For tiden én person fra GD ENV og to personer fra GD ENTR.

Opgavebeskrivelse

I henhold til den nye lovgivning vil udtalelser vedrørende klassificering og mærkning fra agenturets udvalg blive tilsendt Kommissionen. Det vil derefter blive Kommissionens opgave at forvalte det respektive udvalgsarbejde.

Derudover vil Kommissionen fortsat deltage i udviklingsarbejdet om GHS-systemet i FN. Kilde til personaleressourcer (vedtægtsomfattede)

Kilde til personaleressourcer (vedtægtsomfattede)

( Stillinger, der i øjeblikket er afsat til forvaltningen af programmet, og som skal erstattes eller forlænges

( Stillinger, der er forhåndsallokeret i forbindelse med APS/FBF-proceduren for år n

( Stillinger, hvorom der skal ansøges i forbindelse med den næste APS/FBF-procedure

X Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

( Stillinger, der er nødvendige i år n, men ikke forudset i APS/FBF-proceduren for det pågældende år

Andre administrative udgifter, der er medtaget i referencebeløbet (XX 01 04/05 – udgifter til administrativ forvaltning)

i mio. EUR (3 decimaler)

Budgetpost (nummer og betegnelse) | År n | År n+1 | År n+2 | År n+3 | År n+4 | År n+5 og ff. | I ALT |

Anden teknisk og administrativ bistand |

- intern |

- ekstern |

Teknisk og administrativ bistand i alt |

Udgifter til personaleressourcer og dermed forbundne udgifter, der ikke er medtaget i referencebeløbet

i mio. EUR (3 decimaler)

Arten af personaleressourcer | År n | År n+1 | År n+2 | År n+3 | År n+4 | År n+5 og ff. |

Tjenestemænd og midlertidigt ansatte (XX 01 01) | 0,351 | 0,351 | 0,351 | 0,351 | 0,351 | 0,351 |

Personale finansieret over artikel XX 01 02 (hjælpeansatte, nationale eksperter, kontraktansatte osv.) (oplys budgetpost) | -- | -- | -- | -- | -- | -- |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 0,351 | 0,351 | 0,351 | 0,351 | 0,351 | 0,351 |

Beregning – tjenestemænd og midlertidigt ansatte Der henvises om fornødent til punkt 6.2.1. Det antages, at de gennemsnitlige omkostninger til en AD-tjenestemand eller midlertidigt ansat udgør 117 000 EUR årligt |

Beregning – Personale, der finansieres over art. XX 01 02 Der henvises om fornødent til punkt 6.2.1. |

6.2.6 Andre administrative udgifter, der ikke er medtaget i referencebeløbet i mio. EUR (3 decimaler) |

År n | År n+1 | År n+2 | År n+3 | År n+4 | År n+5 og ff. | I ALT |

XX 01 02 11 01 – Tjenesterejser | Ikke relevant |

XX 01 02 11 02 – Møder og konferencer |

XX 01 02 11 03 - Udvalg* |

XX 01 02 11 04 – Undersøgelser og høringer |

XX 01 02 11 05 - Informationssystemer |

2. Andre forvaltningsudgifter i alt (XX 01 02 11) |

3. Andre udgifter af administrativ karakter (angiv hvilke, herunder budgetpost) |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) |

* De fornødne tekniske udvalg i forbindelse med dette lovgivningsforslag er de udvalg, der etableres af det nye europæiske kemikalieagentur. Deres opgaver omfatter bl.a. arbejde vedrørende klassificering og mærkning. Alle omkostninger til disse tekniske udvalg vil blive afholdt af kemikalieagenturets budget.

* Det komitologiudvalg, som skal forvalte den nye lovgivning, vil formentlig være identisk med udvalget for REACH-lovgivningen. Der vil således ikke forekomme yderligere omkostninger til udvalgsarbejde.

* Behovene vedrørende personaleressourcer og administrationsudgifter dækkes af bevillingen til de forvaltende generaldirektorater (forvaltningen varetages af ENTR og ENV i fællesskab) inden for rammerne af de årlige bevillingsprocedurer.

Beregning – Andre administrative udgifter, der ikke er medtaget i referencebeløbet |

[1] KOM(2007) 355 endelig.

[2] ECBI/03/02: White Paper Working Group on Classification and Labelling: Summary of Recommendations from Technical Working Group on Tasks 1 and 2.

[3] Final report: Technical Assistance to the Commission on the implementation of the GHS. Ökopol Institute for Environmental Strategies, juli 2004.

Final project report: Technical support for the preparation of Annexes for the draft legislation implementing the Globally Harmonised System for Classification and Labelling of Chemicals (GHS). Milieu Environmental Law & Policy, januar 2006.

[4] EUT L 161 af 14.6.2006, s. 1.

[5] EUT C…

[6] EUT C…

[7] EUT C…

[8] EUT L…

[9] EFT L 196 af 16.8.1967, s. 1. Senest ændret ved direktiv 2006/121/EF (EUT L 396 af 30.12.2006, s. 850).

[10] EFT L 200 af 30.7.1999, s. 1. Ændret ved forordning (EF) nr. 1907/2006 (EUT L 396 af 30.12.2006, s. 1).

[11] EFT L 262 af 27.9.1976, s. 169. Senest ændret ved Kommissionens direktiv 2007/22/EF (EUT L 101 af 18.4.2007, s. 11).

[12] EFT L 187 af 16.7.1988, s. 1. Senest ændret ved direktiv 93/68/EØF (EFT L 220 af 30.8.1993, s. 1).

[13] EFT L 85 af 29.3.1999, s. 1. Senest ændret ved direktiv 2004/42/EF (EUT L 143 af 30.4.2004, s. 87).

[14] EFT L 269 af 21.10.2000, s. 34. Senest ændret ved beslutning 2005/673/EF (EUT L 254 af 30.9.2005, s. 69).

[15] EUT L 37 af 13.2.2003, s. 24. Ændret ved direktiv 2003/108/EF (EUT L 345 af 31.12.2003, s. 106).

[16] EUT L 143 af 30.4.2004, s. 87.

[17] EUT L 396 af 30.12.2006, s. 1

[18] Rådets direktiv 67/548/EØF om klassificering, emballering og etikettering af farlige stoffer, som ændret [EFT 196 af 16.8.1967, s. 1] og Rådets direktiv 1999/45/EF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater [EFT L 200 af 30.7.1999, s. 1].

[19] Indsæt flere kolonner, hvis foranstaltningen varer længere end 6 år.

[20] De Forenede Nationers økonomiske og sociale komité.

[21] Rådets direktiv 67/548/EØF om klassificering, emballering og etikettering af farlige stoffer, som ændret [EFT 196 af 16.8.1967, s. 1] og Rådets direktiv 1999/45/EF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater [EFT L 200 af 30.7.1999, s. 1].

[22] Som beskrevet under punkt 5.3.

[23] Udgifter, der IKKE er medtaget i referencebeløbet.

[24] Udgifter, der IKKE er medtaget i referencebeløbet.

[25] Udgifter, der er medtaget i referencebeløbet.

[26] Der skal henvises til den specifikke finansieringsoversigt for det eller de pågældende forvaltningsorganer.